יהודה קרויזר

הרב יהודה קרויזר (נולד ב-22 במאי 1955) הוא רב היישוב מצפה יריחו וראש ישיבת הרעיון היהודי, שהוקמה על ידי הרב מאיר כהנא, שהוא מזדהה עם משנתו ומקדם אותה.<ref></ref><ref name=":0"></ref>

== קורות חייו ==
נולד בא' בסיון ה'תשט"ו (22 במאי 1955) בירושלים לאברהם ומינה קרויזר. הוא למד בישיבת הר עציון ובישיבת הכותל והוסמך לרבנות.
מספר שנים אחר נישואיו עבר ליישוב הצעיר מצפה יריחו, ובשנת ה'תשמ"ב (1982) התמנה לרב היישוב. בשנת 1987 החל לכהן כראש ישיבת הרעיון היהודי בירושלים. לרב קרויזר דעות ימניות בנוגע לסכסוך הישראלי-פלסטיני והוא מקדם עלייה להר הבית, קורא לחידוש עבודת הקורבנות בהר ולהקמת בית המקדש.<ref></ref><ref></ref><ref></ref>

===פעילות ציבורית===
הרב קרויזר הוא נשיא ישיבת הרעיון היהודי שייסדו הרב כהנא ופעילים נוספים מתלמידיו, לדברי הרב קרויזר, הקמת הישיבה הייתה מתוך הבנה שהיסוד לפעילות מגיע על ידי גידול של תלמידי חכמים בעלי עומק תורני, שמשנתם נובעת ממנו.<ref></ref><ref name=":0" />

הרב קרויזר הוא גם נשיא ארגון חסדי מאיר (על שמו של הרב מאיר כהנא), שבראשו עומד על פי הפרסומים בנצי גופשטיין,<ref></ref> ארגון המסייע למשפחות נזקקות בהתנחלויות ותומך במאחזים בלתי חוקיים ובנוער הגבעות. הרב קרוייזר וגופשטיין גם נמנים עם מייסדי "חמלה סיוע לנזקקים",<ref></ref> עמותה שהוקמה בשנת 1999 ופעלה בשיתוף פעולה עם ארגון להב"ה של בנצי גופשטיין ואף שימשה כצינור העברת כספים לארגון.<ref name=":1" />

לאחר התאונה בה נהרגו שני בניו, החל הרב קרויזר להרצות ברחבי הארץ על התמודדות עם השכול, ואף נעשה עליו סרט תיעודי. בשנת 2008 (תשס"ח), לבקשת קצין מיחידת דובדבן החל להעביר שיעור יומי בגמרא לחיילי היחידה. ב-2012 מחו הורים לחיילים ביחידה על כך שצה"ל מאפשר לרב קרויזר להרצות לחיילים באופן קבוע. לפני ביצוע תוכנית ההתנתקות הביע תמיכה בדעתו של הרב אברהם שפירא שיש לסרב פקודה לבצע פינוי יישובים.

==משפחתו==
הרב קרויזר נשוי לשלומית, בתו של אליהו כרמל, ואחותו של הרב יוסף כרמל.
בשנת 2007 נהרגו שניים מבניו בתאונת דרכים, ישי ו שהיה אז קצין בדרגת סרן. בנו יצחק קרויזר משמש החל מ-2023 חבר הכנסת. חתנו הוא הרב ישראל שוורץ, מנהל תיכון בישיבת צביה פתח תקווה ובנו של הרב חיים אביהוא שוורץ. חתן נוסף הוא עו"ד הראל גולדברג, יועמ"ש הרבנות הראשית לישראל.

==ספריו==
* עליה להר הבית בזמן הזה, הוצאת ישיבת הרעיון היהודי, תשנ"ה
* תפילה בהר הבית בזמן הזה, הוצאת ישיבת הרעיון היהודי, תשנ"ה
* שו"ת הר הבית – בענייני טהרה וטבילה הנוגעים למעשה בזמן הזה, הוצאת ישיבת הרעיון היהודי, תשנ"ו
* בנין בית המקדש בזמן הזה – לקט מקורות, הוצאת ישיבת הרעיון היהודי, תשנ"ח
* הקרבת קורבן פסח הלכה למעשה, הוצאת ישיבת הרעיון היהודי, תשנ"ט
* הקרבת קורבן התמיד הלכה למעשה, הוצאת ישיבת הרעיון היהודי, תשנ"ט
* טבילה כהלכה – לגברים העולים להר הבית בזמן הזה, הוצאת ישיבת הרעיון היהודי, תשנ"ט
* סדר עבודת היום במקדש, הוצאת ישיבת הרעיון היהודי, תש"ס
* סדר הקרבת קרבן פסח, הוצאת ישיבת הרעיון היהודי, תש"ס
* אמונה וביטחון, שיעור מהספר אור הרעיון, הוצאת ישיבת הרעיון היהודי, תשס"א
* וערבה לה' מנחת יהודה – מנחות הנדבה הלכה למעשה, הוצאת המרכז ללימודי המקדש, תשס"ח
* שבת המקדש, הוצאת המרכז ללימודי המקדש, תשס"ט
* הלכות טבילה לגברים העולים להר הבית, הוצאת ישיבת הרעיון היהודי, תשע"ה
* הקרבת קרבן פסח הלכה למעשה, הוצאת ישיבת הרעיון היהודי, תשע"ה
* סדר עבודת הכהנים והלויים במקדש, הוצאת ישיבת הרעיון היהודי
* המזבח – הלכה למעשה, הוצאת ישיבת הרעיון היהודי
* לשלמות ארצנו וערי אלקינו, הוצאת ישיבת הרעיון היהודי

== קישורים חיצוניים ==
* יהודה קרויזר, [http://www.nrg.co.il/online/1/ART1/812/136.html "כאב את שפלותו של העם"], מקור ראשון, 16 בנובמבר 2008
* יהודה קרויזר, [http://lamikdash.blogspot.com/2009/03/blog-post_2924.html בניין המקדש - בידינו!], באתר "הר הבית שלנו"
* [http://shayleyeladim.org.il/ אתר שי לשי לילדים], אתר שהוקם לזכר בניו שנהרגו בתאונת דרכים. כולל שיעורים רבים של הרב קרויזר.
*
* עשרות שיעורי וידאו מהרב יהודה קרויזר באתר [http://www.coanim.022.co.il/BRPortal/br/P102.jsp?arc=383696 המרכז ללימודי המקדש]
* 
* [https://merhav.nli.org.il/primo-explore/search?query=creator,contains,קרויזר,%20יהודה%20בן%20אברהם&vid=NLI&lang=iw_IL ספריו של הרב קרויזר בספריה הלאומית]
* 
* 
* [https://www.inn.co.il/tags/%D7%94%D7%A8%D7%91_%D7%99%D7%94%D7%95%D7%93%D7%94_%D7%A7%D7%A8%D7%95%D7%99%D7%96%D7%A8 כתבות וראיונות - הרב יהודה קרויזר], באתר ערוץ 7

== הערות שוליים ==

קטגוריה:רבני הציונות הדתית בישראל
קטגוריה:ראשי ישיבות ציוניות
קטגוריה:פעילי ימין רדיקלי ישראלים
קטגוריה:יהודה ושומרון: רבנים
קטגוריה:בוגרי ישיבת הר עציון
קטגוריה:בוגרי ישיבת הכותל
קטגוריה:משפחת קרויזר
קטגוריה:מצפה יריחו: אישים
קטגוריה:אבות שכולים: חללי צה"ל
קטגוריה:רבנים שקראו לסרב לפקודת פינוי שטחים
קטגוריה:ישראלים שנולדו ב-1955